**Aðalfundur Tollvarðafélags Íslands**

**árið 2018.**

Aðalfundur Tollvarðafélags Íslands (TFÍ) var haldinn föstudaginn 23. febrúar 2018 í fundarsal BSRB Grettisgötu 89 og hófst kl. 18:00.

Gögn sem lágu fyrir fundinum og höfðu jafnframt verið kynnt á heimasíðu félagsins:

* *Ársskýrsla TFÍ ásamt dagskrá fundarins*

Dagskrá fundarins:

1. Formaður setur fundinn, tilnefnir fundarstjóra og ritara
2. Fundarstjóri les upp dagskrá fundarins
3. Skýrsla stjórnar, flutningsmaður formaður
4. Reikningar félagsins, flutningsmaður gjaldkeri
5. Umræður um skýrslu stjórnar og gjaldkera
6. Skýrsla stjórnar og reikningar borin undir atkvæði
7. Fundarhlé
8. Úrslit stjórnarkjörs
9. Árstillag, flutningsmaður gjaldkeri
10. Kosning í Kjörstjórn
11. Kosning í Laganefnd
12. Kosning í Orðunefnd
13. Skoðunarmenn reikninga
14. Kosning í Líknarsjóðsnefnd
15. Orlofsheimilanefnd, tilnefning
16. Samstarfsnefnd stofnanasamninga, tilnefning
17. Önnur mál
18. **Fundarsetning og tilnefning fundarstjóra og ritara.**

Ársæll Ársælsson, formaður TFÍ, setti fundinn og bauð fundarmenn velkomna. Samhliða því tilnefndi hann Ólaf Bragson, stjórnarmann TFÍ, í starf fundarstjóra og Jón Gísla Ragnarsson í starf ritara. Ekki voru gerðar athugasemdir við þessar tilnefningar og voru þær samþykktar með lófaklappi.

1. **Dagskrá fundarins lesin upp.**

Ársæll gaf Ólafi orðið og las hann upp dagskrá fundarins.

1. **Skýrsla stjórnar.**

Fundarstjóri gaf formanni félagsins orðið sem flutti skýrslu stjórnar um starfsemi TFÍ á árinu.

Helstu punktar formanns úr skýrslunni:

* Sagt var frá stofnanasamningum. Ný launatafla var tekin upp samhliða gerð stofnanasamnings. Ýmsar leiðir voru skoðaðar vegna vörpunar úr eldri launatöflu yfir í nýja og menn ekki alltaf sammála. Þá var einnig sagt frá innleiðingu viðbótarlaunakerfis skv. sama matskerfi og BHM starfsmenn Tollstjóra hafa innleitt
* Sagt var frá frítökuréttarmálinu og væntanlegri niðurstöðu þess en dóms var að vænta í janúar 2018
* Sagt var frá Tollskólanum en stærsta vandamálið er þegar nemendur hverfa af starfsstöðvum í nám – megum illa við því
* Sagt var frá lífeyrismálum – SALEK – og jöfnun lífeyrisréttinda. Einhörð afstaða TFÍ að ekki verði samið um að jafna réttindi án þess að jafna laun
* Sagt var frá kaffi lífeyrisþega en það er haldið samkvæmt venju mánaðarlega fyrsta fimmtudag hvers mánaðar yfir vetrartímann
* Sagt var frá 82 ára afmæli TFÍ þann 8. desember sl. Myndast hefur hefð fyrir því að starfsmenn Tollhússins hittist í Tollminjasafni yfir kaffi og kökum. Einnig hafa verið í boði kaffi og kökur fyrir aðrar starfsstöðvar á þessum degi
* Sagt var frá Starfsmenntunar- og Starfsþróunarsjóði en með þessum tveimur sjóðum fá tollverðir aukna möguleika á að sækja sér ýmsa menntun
* Sagt var frá orlofshúsi TFÍ en góð nýting hefur verið á því ásamt því að húsið er núna skuldlaust. Þá hefur verið tekið inn þráðlaust net og þrif innifalin í útleigugjaldi
* Sagt var frá málefnum BSRB en formaður sótti fund formannaráðs BSRB. Aðalfundur TfÍ sendi frá sér ályktun vegna breytinga á lifeyrissjóðskerfi
* Sagt var frá erlendu samstarfi en árlegur fundur NTO (nordisk told organsation) var haldin á Íslandi í október sl.
* Í lokaorðum formanns minntist hann á að mikið hafi reynt á stjórn á síðastliðnu ári. Gerð stofnanasamnings hafi til að mynda verið erfið en mikilvægast væri þó af öllu að tollverðir stæðu saman í baráttunni fyrir bættum kjörum

1. **Reikningar félagsins.**

Fundarstjóri gaf Ólafi Ingiberssyni, gjaldkera TFÍ, orðið og gerði hann grein fyrir ársreikningi félagsins. Ólafur fór yfir helstu lykiltölur í ársreikningum en helstu niðurstöður úr rekstrinum eru þær að hagnaður varð af rekstri félagsins upp á rúmlega 7 milljónir króna samanborið við hagnað upp á rúmar 2,8 milljónir árinu áður. Helsta skýring á auknum hagnaði á sl. ári er vegna hækkunar félagsgjalda og fjölgun tollvarða. Eigið fé félagsins er rúmlega 27 millj. og skuldir og eigið fé rúmlega 34 millj. Skuldir og eigið fé Líknarsjóðs er rúmlega 4,8 millj. Af launum er dregið 1,65% í árstillag og af því fer 0,05% í Líknarsjóð.

Staldrað var við þessa stund til að minnast látins félaga en Björg Valtýsdóttir, aðstoðaryfirtollvörður á Keflavíkurflugvelli, lést á árinu. Hennar var minnst á fundinum með mínútu þögn.

Starfsmenntunarsjóður TFÍ; hagnaður var af honum upp á 5,2 millj. og skuldir og eigið fé sjóðsins er um 7,4 millj.

Starfsþróunarsjóður TFÍ; hagnaður var af honum upp á 8,9 millj. og skuldir og eigið fé sjóðsins er 8,9 millj.

1. **Umræður um skýrslu stjórnar.**

Fundarstjóri sagði orðið laust ef einhver fundarmanna vildi ræða um skýrslu stjórnar og gjaldkera.

Engar umræður voru um skýrslu stjórnar.

1. **Skýrsla stjórnar og reikningar borin undir atkvæði.**

Fundarstjóri bar upp skýrslu stjórnar og reikninga fyrir árið 2016 undir atkvæði og var hvort tveggja samþykkt samhljóða.

1. **Fundarhlé.**
2. **Úrslit stjórnarkjörs.**

Fundarstjóri las upp úrslit stjórnarkjörs. Niðurstöður atkvæðagreiðslu í kosningum sem boðað var til með auglýsingu 4. desember 2017 voru eftirfarandi:

Um var að ræða eftirtalin sæti:

* Stjórnarmanns úr Rvk. (til 2 ára)
* Stjórnarmanns utan Rvk. (til 2 ára)
* Varastj.manns úr Rvk. (til 2 ára)

Jón Gísli Ragnarsson stjórnarmaður úr Reykjavík er sjálfkjörinn til tveggja ára.

Ekkert framboð barst í laust sæti stjórnarmanns utan Reykjavíkur og flyst því Pétur Helgason varastjórnarmaður utan Reykjavíkur í sæti stjórnarmanns utan Reykjavíkur.

Eitt framboð barst í laust sæti varastjórnarmanns úr Reykjavík frá Elísabetu Ósk Maríusdóttur og er hún því sjálfkjörin til tveggja ára.

1. **Árstillag.**

Fundarstjóri bar fram tillögu gjaldkera um óbreytt árstillags (félagsgjöld) félagsins, 1,65% (af því fer 0,05% í Líknarsjóð ). Karfa er frá BSRB um að starfrækja skrifstofu. Þurfum að safna pening vegna þess.

Tillagan var samþykkt samhljóða.

1. **Kosning í kjörstjórn.**

Fundarstjóri bar upp tillögu stjórnar að óbreyttri skipan í kjörstjórn.

Tillagan var samþykkt samhljóða.

Í kjörstjórn eru: Ármann Kjartansson, Andrés Ari Ottósson og Baldvin Örn Konráðsson og til vara eru Jens Guðbjörnsson og Páll Örvar Svansson.

1. **Kosning í Laganefnd.**

Fundarstjóri bar upp tillögu stjórnar að óbreyttri skipan í Laganefnd.

Tillagan var samþykkt samhljóða.

Í stjórn Laganefndar eru: Kári Gunnlaugsson, Sigurvin Guðfinnsson og Guðmundur Jónasson og til vara er Baldvin Örn Konráðsson.

1. **Kosning í Orðunefnd.**

Fundarstjóri bar upp tillögu stjórnar að óbreyttri skipan í Orðunefnd.

Tillagan var samþykkt samhljóða.

Í Orðunefnd eru: Andrés Ari Ottósson, Árni Elísson og Baldvin Ármann Þórisson.

1. **Skoðunarmenn reikninga.**

Fundarstjóri bar upp tillögu stjórnar að óbreyttri skipan skoðunarmanna reikninga.

Tillagan var samþykkt samhljóða.

Skoðunarmenn reikninga eru: Guðmundur Jónasson og Ragnheiður Guðmundsdóttir og til vara er Guðbjörn Ármannsson.

1. **Kosning í Línarsjóðsnefnd.**

Fundarstjóri bar upp tillögu stjórnar að óbreyttri skipan í Líknarsjóðsnefnd.

Tillagan var samþykkt samhljóða.

Í Líknarsjóðsnefnd eru: Ólafur Örn Ingibersson, Þóra Harðardóttir og Guðrún Sólveig Ríkharðsdóttir.

1. **Tilnefning í Orlofsheimilanefnd.**

Fundarstjóri bar upp tillögu stjórnar að óbreyttri skipan í Orlofsheimilanefnd.

Tillagan var samþykkt samhljóða.

Í orlofsheimilanefnd eru því: Ólafur Ingibersson, Hörður Davíð Harðarson, Hulda Gunnarsdóttir, Andrés Ari Ottósson, Þórður Björnsson og Baldvin Örn Konráðsson.

1. **Samstarfsnefnd stofnanasamninga, tilnefning.**

Fundarstjóri bar upp tillögu stjórnar að skipan í Samstarfsnefnd stofnanasamninga.

Tillagan var samþykkt samhljóða.

Í Samstarfsnefnd stofnanasamninga eru: Ingvi Steinn Jóhannsson, Birgir Már Friðriksson og Ragnheiður Guðmundsdóttir.

Til vara eru: Anton Ellertsson, Ragnheiður Erla Stefánsdóttir og Daníel Yoshio Shimmyo.

1. **Önnur mál.**

Fundarstjóri gaf orðið laust.

**Ársæll** tók til máls og voru helstu punktar hans eftirfarandi:

* talaði um þakklæti til þeirra sem hafa unnið fyrir félagið
* talaði um veitingu silfurmerkja félagsins vegna starfa í þágu TFÍ. Í framhaldi af því sagði hann frá því að stjórn TFÍ hafi ákveðið að veita þremur eftirtöldum félögum silfurmerki:
  + Ólafur Bragason Keflavík – 7 ár í stjórn TFÍ
  + Steingrímur Björnsson Keflavík
  + Baldur Búi Höskuldsson Reykjavík – 9 ár í stjórn TFÍ

Fundarstjóri spurði út í sal hvort það væru fleiri sem vildu koma í pontu og tjá sig – engin vildi tjá sig og gaf því fundarstjóri formanni orðið.

**Lokaorð**

**Ársæll sté í pontu**

* ræddi um viðbótarlaunin og það hvort þau ættu rétt á sér eða ekki? Niðurstaða könnunar er að meirihluti félagsmanna vill halda þeim áfram en þó með breyttu sniði. Talað var um að ákveðnir hópar hefðu ekki átt möguleika við fyrstu úthlutun
* ræddi um fyrirhugaðar skipulagsbreytingar. Skýrsla verður birt félagsmönnum þegar þar að kemur. TFÍ kvartaði til yfirstjórnar um stuttan tíma til að fjalla um breytingarnar við félagsmenn en TFÍ gaf álit um skýrsluna með fyrirvara

**Baldvin** **Örn** spurði hvort ekki væri tilefni til Félagsfundar?

**Ársæll** svaraði að svo verði

**Ársæll** ræddi um fyrirhugað launaskrið almenna markaðarins v/s opinberi geirinn. Fáum meðaltalshækkun 1,3% afturvirkt frá 1/1/2017.

**Ársæll** ræddi um fjölgun tollvarða – jákvætt. Barlómur á Norðurlöndum og nefndi t.d. flutning höfuðstöðva danska tollsins frá Kaupmannahöfn til Arhus

**Ársæll** ræddi það að ekki hafi verið nein fjölgun tollvarða út á landi og nefndi í því samhengi t.d. fækkun tollvarða í Vestmannaeyjum og kyrrstaða fyrir austan. Við viljum ekki að lögreglan sinni störfum tollvarða.

Að lokum þakkaði hann stjórn og félagsmönnum fyrir komuna.

Fleiri kvöddu sér ekki hljóðs undir liðnum önnur mál og var aðalfundi slitið kl. 19:55.

Á fundinn voru mættir 23 félagsmenn, skv. mætingarskrá.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jón Gísli Ragnarsson, ritari TFÍ.